คาร์รา แนะหงส์แดงโละ บาโล ดึง อเกวโร เสียบแทน
แฟนหงส์แดงว่าไง? ,สำนักข่าวต่างประเทศรายงานวันที่ 17 เม.ย. ว่า เจมี คาร์ราเกอร์ อดีตกองหลังของ หงส์แดง ลิเวอร์พูล สโมสรยักษ์ใหญ่แห่งศึกพรีเมียร์ลีก อังกฤษ แนะนำอดีตต้นสังกัดว่าให้ขาย มาริโอ บาโลเตลลี กองหน้าจอมเกรียนชาวอิตาลีออกจากทีมในราคาที่เหมาะสม แล้วนำเงินดังกล่าวไปสมทบทุนในการคว้าตัว เซร์คิโอ อเกวโร ดาวยิงทีมชาติอาร์เจนตินาของ เรือใบสีฟ้า แมนเชสเตอร์ ซิตี้ มาแทนที่,สำหรับ บาโลเตลลี ย้ายจาก เอซี มิลาน มาร่วมทีม ลิเวอร์พูล เมื่อช่วงซัมเมอร์ที่แล้ว ด้วยค่าตัว 16 ล้านปอนด์ แต่ทำผลงานได้อย่างสุดห่วยเกินบรรยาย โดย คาร์ราเกอร์ ออกมาเสนอแนะทีมเก่าว่าควรขาย บาโลเตลลี ออกจากทีมในราคาที่เหมาะสม และเชื่อว่าถ้าหงส์แดงคว้า เซร์คิโอ อเกวโร กองหน้าของแมนฯ ซิตี้ มาแทน คงจะเป็นอะไรที่ยอดเยี่ยมสุดๆ,คาร์ราเกอร์ กล่าวว่า พูดตรงๆ นะ ผมไม่อยากเห็น บาโลเตลลี อยู่กับลิเวอร์พูลในฤดูกาลหน้า ตอนนี้เขาได้รับความสนใจจากหลายสโมสร แต่ปัญหาคือคุณไม่รู้ว่าเขาควรจะไปอยู่ทีมไหน ไม่ใช่แค่บาโลเตลลี นะ ริคกี้ แลมเบิร์ต และ ฟาบิโอ บอรินี ก็เช่นกัน ผมคิดว่าลิเวอร์พูลควรขายพวกเขาออกไปถ้าได้รับข้อเสนอที่เหมาะสม,และเมื่อถูกนักข่าวถามว่าถ้าให้เลือกนักเตะในพรีเมียร์ลีก อังกฤษ มาร่วมทีมหงส์แดงเขาจะเลือกใคร? คาร์ราเกอร์ ตอบว่า เซร์คิโอ อเกวโร
เจมี คาร์ราเกอร์ อดีตกองหลังทีมลิเวอร์พูล แนะนำอดีตต้นสังกัดว่าให้ขาย มาริโอ บาโลเตลลี กองหน้าจอมเกรียนออกจากทีมในราคาที่เหมาะสม แล้วนำเงินไปสมทบทุนในการไปคว้าตัว เซร์คิโอ อเกวโร ดาวยิงของแมนเชสเตอร์ ซิตี้ มาแทน
พรีเมียร์ลีก,ลิเวอร์พูล,แมนเชสเตอร์ ซิตี้,เซร์คิโอ อเกวโร,มาริโอ บาโลเตลลี,เจมี คาร์ราเกอร์,ข่าวกีฬา,ข่าว,ไทยรัฐออนไลน์